Θωμάς ντε Κλερ, κύριος του Θόμοντ

Ο Θωμάς ντε Κλερ, κύριος τού Θόμοντ, αγγλ.: Thomas de Clare, Lord of Thomond (π. το 1245Robin Frame (2005), "Clare, Thomas de (1244x7–1287), magnate and administrator", Oxford Dictionary of National Biography. Retrieved 11 November 2018. - 29 Αυγούστου 1287) ήταν Αγγλο-Νορμανός ευγενής και στρατιωτικός. Ήταν ο 2ος γιος τού Ρίιχάρδου ντε Κλερ, 6ου κόμη τού Γκλόστερ και τής συζύγου του Μωντ ντε Λασύ, κόμισας τού Γκλόστερ. Το 1272 υπηρέτησε ως υποδιοικητής τού δούκατου της Ακιτανίας. Στις 26 Ιανουαρίου 1276 τού χορηγήθηκε η κυριότητα τού Θόμοντ από τον Εδουάρδο Α ́ τής Αγγλίας. Έζησε τα επόμενα οκτώ χρόνια προσπαθώντας να την κατακτήσει από την δυναστεία Ο' Μπράιαν, βασιλέων τού Θόμοντ.

 Σταδιοδρομία 
Ο Θωμάς γεννήθηκε π. το 1245 στο Τόνμπριτζ τού Κεντ στην Αγγλία, 2ος γιος τού Ριχάρδου ντε Κλερ και τής Μωντ ντε Λασύ.  Αυτός και ο αδελφός του Μπόγκο έλαβαν δώρα από τον βασιλιά Ερρίκο Γ΄, όταν σπούδαζαν στην Οξφόρδη από το 1257 έως το 1259. Ο Θωμάς ήταν στενός φίλος και στενός σύμβουλος τού πρίγκιπα Εδουάρδου τής Αγγλίας, ο οποίος το 1272 θα ανέβαινε στον θρόνο ως βασιλιάς Εδουάρδος Α΄. Μαζί συμμετείχαν στην Θ΄ Σταυροφορία. Κατείχε πολλά σημαντικά αξιώματα, όπως αυτό τού κυβερνήτη τού Κάστρου τού Κόλτσεστερ (1266) και τού κυβερνήτη τής Πόλης τού Λονδίνου (1273). Διορίστηκε διοικητής των αγγλικών δυνάμεων στο Μάνστερ τής Ιρλανδίας, και ορίστηκε κύριος τού Ινσικίν και τού Γιούγκαλ. Στις 26 Ιανουαρίου 1276 τού παραχωρήθηκε ολόκληρη η κυριαρχία τού Θόμοντ από τον βασιλιά Εδουάρδο Α΄.

Την ίδια χρονιά, διοικούσε από κοινού έναν Νορμανδικό στρατό μαζί με τον σερ Γοδεφρείδο ντε Ζενεβίλ, δικαστή τής Ιρλανδίας, εναντίον των ιρλανδικών φυλών τής κομητείας Γουίκλοου. Μαζί τους προστέθηκε ένα απόσπασμα ανδρών από το Κόναχτ με επικεφαλής τον πεθερό του, Μωρίς ΦιςΤζέραλντ 3ο κύριο τού Όφαλι. Οι δυνάμεις τού Θωμά και τού δικαστή ντε Ζενεβίλ επιτέθηκαν στους Ιρλανδούς στο Γκλενμαλούρ, αλλά ηττήθηκαν αλύπητα, και υπέστησαν σοβαρές απώλειες.

 Εμφύλιος Πόλεμος στο Θόμοντ 
Στο Θόμοντ μαινόταν εμφύλιος πόλεμος μεταξύ των αντίπαλων φατριών τής δυναστείας Ο'Μπράιαν. Το 1276 ο Μπράιαν Ρουάντ, ο έκπτωτος βασιλιάς τού Θόμοντ, ζήτησε υποστήριξη από τον Θωμά, για να τον βοηθήσει να ανακτήσει το βασίλειό του από τον ανιψιό του Τόιρντελμπαχ ΜακΤάιντγκ Ο' Μπράιαν, ο οποίος είχε σφετεριστεί τον θρόνο. Σε αντάλλαγμα για τη βοήθειά του, ο Μπράιαν Ρουάντ υποσχέθηκε ότι ο Θωμάς θα είχε τη δυνατότητα να αποικίσει όλη τη γη μεταξύ Άθσολου στο Κουίν και τού Λίμερικ.  Μαζί, ο Θωμάς και ο Μπράιαν Ρουάντ απέλασαν τον Τόιρντελμπαχ ΜακΤάιντγκ Ο' Μπράιαν, και ανακατέλαβαν το Κλόνροουντ, το οποίο ο τελευταίος είχε πάρει από τον Μπράιαν Ρουάντ. Ο Ο' Μπράιαν διέφυγε στο Γκάλγουεϊ, όπου ζήτησε τη βοήθεια τού εξαδέλφου του Γουλιέλμου ντε Μπεργκ, και το 1277, μαζί με τη βοήθεια των φυλών ΜακΝαμάρα και Ο'Ντι, νίκησαν τις συνδυασμένες δυνάμεις τού Θωμά και τού Μπράιαν Ρουάντ. Ο τελευταίος κατέφυγε στο κάστρο Μπάνρατι, αλλά ο Θωμάς διέταξε τον πρώην σύμμαχό του να απαγχονιστεί, και να συλληφθεί για προδοσία.  Ο εμφύλιος πόλεμος συνεχίστηκε για τα επόμενα επτά χρόνια, με τον Θωμά να υποστηρίζει τον γιο του Μπράιαν Ρουάντ, Ντόντσαντ, εναντίον τού Τόιρντελμπαχ. Ωστόσο, μετά το τέλος τού Ντόντσαντ από πνιγμό το 1284, ο Τόιρντελμπαχ αναδείχθηκε νικητής. Έκτοτε, μέχρι το τέλος του το 1306, ο Τόιρντελμπαχ ΜακΤάιντγκ Ο'Μπράιεν κυβέρνησε ως αδιαμφισβήτητος βασιλιάς τού Θόμοντ, και ο Θωμάς δεν είχε άλλη επιλογή, από το να τον εξυπηρετήσει. Ο Ο'Μπράιεν ενοικίασε μέρος τού αρχοντικού Μπάνρατι προς 121 λίρες ετησίως.Power, Normans in Thomond Το 1280 ο Θωμάς ξεκίνησε ένα έργο κατασκευής κάστρου στο Κουίν, αλλά οι προσπάθειές του διακόπηκαν από τούς Ο'Μπράιεν και ΜακΝαμάρα. Ο Θωμάς ανακατασκεύασε επίσης το κάστρο Μπάνρατυ από πέτρα, αντικαθιστώντας το παλαιότερο ξύλινο κτίριο.

 Οικογένεια 
Τον Φεβρουάριο τού 1275 νυμφεύτηκε τη Γιουλιάνα ΦιτςΤζέραλντ, την 12χρονη κόρη τού Μωρίς ΦιτςΤζέραλντ 3ου κυρίου τού Όφαλυ και τής Μωντ ντε Πρέντεργκαστ.  Κατά τη διάρκεια τού γάμου τους, ο Θωμάς και η Γιουλιάνα ζούσαν στην Ιρλανδία και στην Αγγλία. Για παράδειγμα, στις 5 Μαΐου 1284 ο βασιλιάς ειδοποίησε τούς βαΐλους και τούς υποτελείς του στην Ιρλανδία, για τούς δικηγόρους που θα ενεργούσαν στην Ιρλανδία εκ μέρους τού ζευγαριού, όπως ήταν τότε στην Αγγλία. Αυτή η συμφωνία επρόκειτο να συνεχιστεί για τρία χρόνια, εκτός από την περίπτωση που ο Θωμάς και η Γιουλιάνα πήγαιναν στην Ιρλανδία.

Ο Θωμάς και η Γιουλιάνα απέκτησαν τέσσερα παιδιά:
 Μωντ (1276–1327), παντρεύτηκε πρώτα τον Ροβέρτο ντε Κλίφορντ 1ο βαρόνο τού Κλίφορντ, με τον οποίο απέκτησε παιδιά, και στη συνέχεια τον σερ Ροβέρτο ντε Βέλ.
 Γιλβέρτος, κύριος τού Θόμοντ (3 Φεβρουαρίου 1281) 1308).
 Ριχάρδος, διαχειριστής (stewart) τού Δάσους τού Έσσεξ, 1ος κύριος Κλερ, κύριος τού Θόμοντ (μετά το 1281 10 Μαΐου 1318). Νυμφεύτηκε μία ονόματι Ιωάννα, με την οποία απέκτησε έναν γιο, τον Θωμά. Σκοτώθηκε στη Μάχη τού Ντάισερτ Ο'Ντη.
 Mαργαρίτα (π. 1 Απριλίου 1287 22 Οκτωβρίου 1333/3 Ιανουαρίου 1334), παντρεύτηκε πρώτα τον Γιλβέρτο ντε Ουμφραβίλ, και έπειτα τον Βαρθολομαίο ντε Μπάντλεσμιρ 1ο βαρόνο τού Μπάντλεσμιρ, με τον οποίο απέκτησε παιδιά.

 Το τέλος 
Όταν συλλέχθηκαν στοιχεία το 1302 για να αποδειχθεί η ηλικία τού γιου του, Γιλβέρτου, διαπιστώθηκε ότι ο Θωμάς είχε αποβιώσει στις 29 Αυγούστου 1287.  Μία συλλογή των μέσων τού 18ου αι., γνωστή ως τα Χρονικά τού Δουβλίνου τού Ίνισφάλεν, αναφέρει ότι ο Θωμάς σκοτώθηκε σε μάχη εναντίον τού Τέρλοου, γιου τού Τέιγκε, και άλλων. Ωστόσο, κανένα από τα προηγούμενα αρχεία για το τέλος του δεν δείχνει, ότι ο Θωμάς είχε βίαιο τέλος. Μερικοί από τούς μάρτυρες για την ηλικία τού Γκίλμπερτ το 1302, ανέφεραν την ημερομηνία τέλους τού Θωμά στους υπολογισμούς τους, αλλά όλοι δεν έδωσαν πληροφορίες για τις συνθήκες θανάτου του. Αυτά και πολλά άλλα στοιχεία για το θέμα έχουν παρατεθεί και αξιολογηθεί από τον Γκόνταρντ Χένρι Όρπεν τού Κολλεγίου Τρίνιτι τού Δουβλίνου.  Τον Θωμά διαδέχθηκε ως κύριος τού Θόμοντ ο μεγαλύτερος γιος του, Γιλβέρτος, ο οποίος ήταν 6 ετών. Η χήρα του, Γιουλιάνα, ηλικίας 24 ετών, παντρεύτηκεν δύο ακόμη φορές.

Πρόγονοι

 Παραπομπές 

Κατηγορία:Οίκος ντε Κλερ